**Относно:** Изменение и допълнение на Наредбата за условията и реда за престой и паркиране на пътни превозни средства на територията на град Севлиево

На основание чл.21, ал.2 от Закона за местното самоуправление и местната администрация е направено предложение от Кмета на Община Севлиево да се измени и допълни Наредбата за условията и реда за престой и паркиране на пътни превозни средства на територията на град Севлиево.

На основание чл.26, ал.3 от Закона за нормативните актове проектът за изменение и допълнение на Наредбата за условията и реда за престой и паркиране на пътни превозни средства на територията на град Севлиево е публикуван на интернет страницата на Община Севлиево [www.sevlievo.bg](http://www.sevlievo.bg) и в срок до 23 април 2018г. предложения и становища относно проекта се приемаха на следния e-mail: sevlievo@sevlievo.bg или в Центъра за информация и услуги на гражданите на Община Севлиево на адрес: гр.Севлиево, пл. ”Свобода” № 1.

На 23.04.2018г. с вх. № РД-01.03.45-/1/ при Община Севлиево е постъпило предложение от Диян Златев - общински съветник за изменение и допълнение на така предложените текстове от Наредбата за условията и реда за престой и паркиране на пътни превозни средства на територията на град Севлиево.

На основание чл.26, ал.5 от Закона за нормативните актове направеното предложение за допълнение не е включено в окончателния вариант за промяна на Наредбата и не се възприема от Община Севлиево, поради следните мотиви:

Наредба, приета от Общински съвет трябва да регулира отношенията на местно ниво. Направеното предложение е в пълно съответствие със законовите разпоредби и ги цитира без изменения. Целта обаче е не да се уреждат обществените отношения, които вече са регламентирани с нормативни актове от по-висока степен и текстовете да се пренасят без именение. Това е предпоставка за тяхната отмяна. Предложената промяна цели да се регулират отношенията в конкретния случай за престой и паркиране на територията на гр. Севлиево.

**Д-Р ИВАН ИВАНОВ**

*Кмет на Община Севлиево*